gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl gl de en sv fr de de it gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O sindicatos exixen que a Xunta anule as axudas a colexios que separan nenas e nenos
Luns, segunda feira, 26 de setembro de 2022
A POLÉMICA CHEGARÁ Á MESA SECTORIAL
Representantes sindicais arremeten contra a Consellaría de Educación por non establecer a obrigatoridade da “coeducación” de sexos á hora de asinar os concertos cos centros privados.
Anterior: Educación volve subvencionar colexios privados que non permiten aulas mixtas
R.Vilar - 13:40 24/09/2008
Tags: centros privados Educación ensino segregación
As organizacións sindicais consideran que a Consellaría de Educación debe elaborar unha normativa que remate coas subvencións a centros privados que non permiten a coeducación de nenos e nenas. Logo de que este xornal desvelase que proseguen as axudas a catro centros que impiden a educación mixta, representantes de CIG, UXT, STEG e CC.OOO coinciden en que a consellaría debe tomar medidas urxentes.
O responsábel nacional de CIG-Ensino, Anxo Louzao, sinala que é “incomprensíbel” que a consellaría siga dando cuantiosos fondos públicos a este tipo de centros privados. Lembra que o segregacionismo de sexos vai contra a LOE que insiste na “coeducación” de rapaces e rapazas. Dende a CIG considera un “verdadeiro escándalo” que Educación siga a mesma liña que os anteriores gobernos do PPdeG á hora de establecer os concertos.
Xosé Fuentes, dirixente de CC.OO-Ensino, afirma que o sindicato ao que pertence se opón frontalmente a separación de rapaces e rapazas: “Estes ultraconservadores da Igrexa Católica póñennos os pelos de punta”. Fuentes subliñou que Galiza debería seguir o exemplo de comunidades como a de Castela-A Mancha e anularlle as axudas públicas a aqueles centros que non aposten pola “coeducación”.
Xosé Cabido, de STEG, considera “alarmante” que se subvencionen centros que “afondan na diferenciación entre sexos”. Cabido acusou á consellaría de non ter “valentía política para aplicar políticas progresistas”. Logo de coñecer a noticia, Cabido anunciou que o sindicato vai estudar un asunto que cualifica de “ especialmente grave” e sinala que van facerlle preguntas ao respecto á consellaría na Mesa Sectorial de Educación.
Dende a UXT, Xerardo Morano coincide cos outros sindicatos e sinala que a educación debe ser sempre mixta. Aínda que subliña que son partidarios de que a Xunta non subvencione este tipo de colexios, Morano cre que hai que estudar se hai “razóns legais” que dificulten a adopción de medidas.
Anterior: Educación volve subvencionar colexios privados que non permiten aulas mixtas
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto